钦定古今图书集成/明伦汇编/闺媛典/第122卷 > 万性善妻胡氏
## 钦定古今图书集成/明伦汇编/闺媛典/第122卷 > 万性善妻胡氏

按南昌郡乘胡氏，进贤万性善妻。年十七，事性善，生
子舆，而性善殁，胡守节自誓。诸弟以子幼，讽使嫁，泣
不应。一日，归集诸姊妹，多方劝诱，胡卒不变。言未既，
礼币已至门矣。胡大恸，引刀斮案仆绝，良久复苏，曰：
“必如此，命尽今日。”众惧乃止，遂趣装还。自是不复归
宁，抚舆成立，乃卒。翰林揭傒斯题其墓。